Pirkuliai

Pirkuliai – buvęs kaimas šiaurės vakarinėje Kretingos rajono savivaldybės teritorijos dalyje, 5,5 km į šiaurės rytus nuo Darbėnų, į šiaurės vakarus nuo kelio Darbėnai–Grūšlaukė. Vakariniu pakraščiu teka Laukupio upelis.

 Etimologija 

Rašytiniuose šaltiniuose kaimas vadinamas  (1781 m.),  (1868 m.),  (1870 m.),  (1914 m.),  (1927 m.), , .

Vietovardis Pirkuliai yra vienintelis Lietuvoje. Tuo pačiu vardu vadinamą vietovę – Pirkuļi, sutinkame gretimoje Latvijoje, Rucavos savivaldybėje. Jos vardas kilo iš asmenvardžio Pirkulis daugiskaitos formos.

Manoma, kad žemaitiškam Pirkulių kaimui vardą davė pirmojo naujakurio latvio Pirkulio šeima, arba pirmieji jo gyventojai buvo iš Kuršo gubernijos Pirkulių (Pirkuļi) kaimo atsikėlę latviai, pavadinę nausėdiją gimtosios savo gyvenvietės vardu.Julius Kanarskas. Pirkuliai – istorinė Latvelių kaimo dalis. – Švyturys. – 2018 m. gruodžio 8 d. – P. 5 

Rašytiniuose šaltiniuose pasitaikanti vietovardžio forma Perkuliai (Перкуле, Pierkule, Perkuļi) atsirado žemaičių tarmės įtakoje. 

 Geografija 

Kaimas buvo įsikūręs Latvelių kaimo žemių pietvakarinėje dalyje, Laukupio kairiajame krante ir apėmė apie 48 ha dydžio dirbamos ir miško žemės plotą. Rytuose ir pietuose ribojosi su Šlaveitais, vakaruose – su Auksūdžio kaimo Pilalės mišku. Šiaurės rytuose nuo Latvelių gyvenvietės jį skyrė miškas. 

 Istorija 

XVII–XVIII a. Latvelių kaimo pakraštyje ties riba su Šlaveitais susiformavo Pirkulių užusienis – už valakais išmatuotų dirbamų laukų plėšininėje žemėje įsikūrusi vienkieminė gyvenvietė. Joje 1781 m. gyveno valstiečių Pilypo Beniušio ir Jonas Kusio šeimos, o ganyklas nuomojosi Darbėnų miestelėnas Aleksandras Pšednikevičius.Lietuvos mokslų akademijos Vrublevskių bibliotekos rankraščių skyrius. – F. 11-43. – L. 45, VI žemėlapis

Dvasiniu valstiečių gyvenimu rūpinosi Palangos, o nuo 1740 m. – Darbėnų parapijos kunigai. Iki 1860 m. baudžiavos panaikinimo valstiečiai buvo Darbėnų dvaro prievolininkai, ėjo jame lažą. 

Iki 1915 m. Pirkuliai kaimo statuso neturėjo ir priklausė Darbėnų valsčiaus Auksūdžio seniūnijai.Списокъ мировыхъ участковъ и волостей Ковенской губерніи, составленъ въ 1870 году. – Kretingos muziejaus mokslinis archyvas. – F. 16, b. 5. – P. 78

Savarankiškas Pirkulių kaimas pirmąkart įrašytas 1923 m. Lietuvos apgyvendintų vietovių sąraše. Jame buvo 2 sodybos, kuriose gyveno 12 žmonių.Lietuvos apgyvendintos vietos. – Kaunas, 1925. – P. 112 

Kaimo žemės turėjo savo toponimus. Rytinėje dalyje buvo Užkylalė – ariamos ir ganyklų žemės sklypas (2 ha), pietų pusėje plytėjo Lyknos – krūmais apžėlusios pievos (3 ha), Palyknis – ariama žemė (3 ha) šalia pievų, ir Papirkulinis – ariamos žemės laukas (3 ha). Šiaurinėje dalyje buvo Platesis, t. y. Platusis (11 ha) ir Siaurasis (2 ha) laukai. Plačiajame lauke driekėsi krūmais ir medžiais apaugusios pievos, o siaurajame buvo ariama žemė ir šienaujamos pievos. Vakariniame pakraštyje buvusi Pirkulinė – pelkėtos, pavasario ir rudens metu užliejamos Laukupio slėnio pievos.Žemės vardai Pirkulių kaimo, Darbėnų valsčiaus, Kretingos apskrities. Surašė Kazė Kungienė, Ežkepių pradžios mokyklos mokytoja. – Lietuvos žemės vardynas. – 1935 m. lapkričio mėn. 

Lietuvos žemės reformos metu XX a. 4 dešimtmetyje Pirkuliai prarado savarankiško kaimo statusą ir vėl tapo Latvelių kaimo dalimi, kurioje 1935 m. tebestovėjo 2 ūkininkų sodybos. Jos buvo nugriautos sovietmečio melioracijos metu.Julius Kanarskas. Darbėnų apylinkės kaimai. – Švyturys. – 1992 m. rugpjūčio 19 d.

 Gyventojai 

 Šaltiniai  

 Nuorodos  
 Pirkuliai – istorinė Latvelių kaimo dalis. – Švyturio laikraštis. – 2018 m. gruodžio 8 d. 
 Pirkuliai – istorinė Latvelių kaimo dalis. – Kretingos muziejus. – 2018 m. gruodžio 9 d.  

Kategorija:Panaikintos Kretingos rajono savivaldybės gyvenvietės